

Ειδικότητα στο Τ4Ε (ΠΕ02)

Λεξιλόγιο για το θέατρο

Μαρία Βασιλειάδου

Τμήμα (Κωδικός 2830)

Περιεχόμενα

[Ταυτότητα σεναρίου 3](#_Toc69224384)

[Βασική Ροή Σεναρίου 6](#_Toc69224385)

[Πλαίσιο Υλοποίησης 7](#_Toc69224386)

[Χρησιμοποιούμενα εργαλεία/μέσα 7](#_Toc69224387)

[Χρονοπρογραμματισμός 8](#_Toc69224388)

## Ταυτότητα σεναρίου

## Τάξη

Α΄ Γυμνασίου

## Μάθημα/Γνωστικό Αντικείμενο

Γλωσσική Διδασκαλία, 5η Ενότητα «Γνωρίζω τον μαγικό κόσμο του θεάτρου και του κινηματογράφου», από το Δ΄ Λεξιλόγιο σ. 93 στο ΣΤ΄ Δραστηριότητες Παραγωγής Λόγου σσ. 96-97

## Προσδοκώμενα μαθησιακά αποτελέσματα

## Οι μαθητές αναμένεται να:

## εντοπίσουν, καταγράψουν και ταξινομήσουν λεξιλόγιο σχετικό με το θέατρο, ώστε να το χρησιμοποιήσουν στις Δραστηριότητες γραπτού και προφορικού λόγου.

* εξοικειωθούν με τη χρήση των λεξικών
* διερευνήσουν και διακρίνουν κυριολεκτικές και μεταφορικές χρήσεις της λέξης «θέατρο»
* αξιοποιήσουν βιώματα και εμπειρίες από παρακολούθηση θεατρικών έργων και ανέβασμα μαθητικών παραστάσεων
* αποκτήσουν επαφή μ’ έναν χώρο της τέχνης, το θέατρο
* ευαισθητοποιηθούν και προετοιμαστούν ως μελλοντικοί ικανοί και επαρκείς θεατές θεατρικών παραστάσεων
* οδηγηθούν σε δημιουργική γραφή συνθέτοντας το δικό τους κείμενο με βάση το λεξιλόγιο του θεάτρου
* αναπτύξουν πνεύμα συνεργασίας και ομαδικότητας βιώνοντας ένα κλίμα δημιουργικής ευφορίας

## Προαπαιτούμενες γνώσεις των μαθητών για την υλοποίηση του σεναρίου

## Γνώσεις χρήσης και αξιοποίησης των εργαλείων της e-class, e-me και της webex για την εκπόνηση των δραστηριοτήτων και την επίτευξη των μαθησιακών στόχων.

Γνώσεις χρήσης ενός λεξικού. (Αν και η χρήση των λεξικών αποτελεί ύλη της 10ης Ενότητας, από την 1η εβδομάδα στο σχολείο έχουν ξεναγηθεί από τον εκπαιδευτικό στο Ερμηνευτικό Λεξικό της Νέας Ελληνικής, όπως ακριβώς και στα άλλα βιβλία τους).

## Χρόνος υλοποίησης (για 1-2 διδακτικές ώρες στην ψηφιακή τάξη)

1 διδακτική ώρα σύγχρονης εξ αποστάσεως διδασκαλίας (webex)

Σύντομη περιγραφή σεναρίου

Το παρόν διδακτικό σενάριο αποτελεί το 1ο μέρος σεναρίου που αναφέρεται στο Δ΄ μέρος της 5ης Ενότητας του Βιβλίου Νεοελληνική Γλώσσα της Α΄ Γυμνασίου και συγκεκριμένα στο λεξιλόγιο του θεάτρου. Κρίθηκε σκόπιμο το λεξιλόγιο του κινηματογράφου να αποτελέσει αντικείμενο μιας 2ης διδακτικής ώρας, ώστε να υπάρξει χρόνος να αξιοποιηθεί το λεξιλόγιο του θεάτρου σε δραστηριότητες παραγωγής γραπτού και προφορικού λόγου. Έχει προηγηθεί η επεξεργασία κειμένων σχετικών με το θέατρο (Α΄ μέρος της 5ης Ενότητας). Το σενάριο είναι σύμφωνο με το Αναλυτικό Πρόγραμμα Σπουδών και το Διαθεματικό Ενιαίο Πλαίσιο Σπουδών Προγραμμάτων σπουδών, καθώς και με τις Οδηγίες διδασκαλίας του μαθήματος.

Ο εκπαιδευτικός με διδακτικές ενέργειες που ανταποκρίνονται στους στόχους του και στο μαθησιακό επίπεδο των μαθητών του, τους καλεί να εμπλακούν σ’ ένα ταξίδι γνώσης, εξερεύνησης και κατάκτησης λεκτικών δεξιοτήτων, με ενεργοποίηση συναισθημάτων και ταυτόχρονη αναζήτηση και έκθεση εμπειριών σχετικών με το θέατρο, τον χώρο και τον κόσμο του. Χρησιμοποιεί εργαλεία της σύγχρονης και ασύγχρονης εκπαίδευσης που εξυπηρετούν μια διαφοροποιημένη διδασκαλία η οποία περιλαμβάνει όλους τους μαθητές του και τους οδηγεί σε μια πορεία ανακάλυψης με την ενεργοποίηση συναισθημάτων και τη διερευνητική σταδιακή κατάκτηση γνώσεων, προσπαθώντας να κινητοποιήσει το ενδιαφέρον τους και ν’ απευθυνθεί στην αυτενέργεια και στη δημιουργικότητά τους. Έχοντας ως βάση τη γλώσσα, το λεξιλόγιο, ενθαρρύνει την ανάπτυξη της φαντασίας και της κριτικής σκέψης, αποφεύγοντας την ανία και αδράνεια που θα μπορούσε να προκύψει από μια στείρα γλωσσική ανάλυση αλλά στηριζόμενος στην ανάλυση του λόγου ως περιεχομένου πολιτισμού. Με ασκήσεις, ερωτήσεις και διαθεματική προσέγγιση τους καθοδηγεί σε πηγές (λεξικά) αλλά και σε διακειμενική αναζήτηση με εκπόνηση ατομικών και ομαδικών δραστηριοτήτων. Ιδιαίτερη σημασία δίνεται σε δραστηριότητες αυτοαξιολόγησης και ετεροαξιολόγησης που στηρίζονται τόσο στο προϊόν της δημιουργικής γραφής όσο και στην προσπάθειά τους να συνεργαστούν και να λειτουργήσουν ομαδικά για να το παράξουν. Λόγω της ηλικίας τους χρησιμοποιούνται διδακτικές στρατηγικές εν είδει παιχνιδιού, για να αποφορτίσουν την ατμόσφαιρα ενός μαθήματος και να δημιουργήσουν κλίμα ψυχικής ευφορίας στους μαθητές.

## Δραστηριότητες που οδηγούν στην ενεργητική εμπλοκή των μαθητών

Τόσο οι ομαδικές όσο και οι ατομικές δραστηριότητες που αναφέρονται στη περιγραφή του σεναρίου έχουν επιλεγεί με στόχο τη διαφοροποιημένη διδασκαλία και την ομαδοσυνεργατική μαθητοκεντρική διδασκαλία. Με ερεθίσματα που στοχεύουν στην αφύπνιση και αξιοποίηση εμπειριών και βιωμάτων οδηγούν στη διερεύνηση, καταγραφή και χρήση του λεξιλογίου του θεάτρου, αλλά και στη γνωριμία με τους συντελεστές μιας παράστασης, τον σεβασμό στο έργο τους και την ευαισθητοποίηση των μαθητών ως θεατών, ώστε να μπορούν να κατανοούν και να απολαμβάνουν αυτή τη μορφή τέχνης.

## Χρησιμοποιούμενα εργαλεία (ονομαστικά)

## Σύγχρονης διδασκαλίας:

## Πλατφόρμα σύγχρονης διδασκαλίας webex

* Διαμοιρασμός εγγράφου (share file)
* Διαμοιρασμός οθόνης (share screen)
* Ασπροπίνακας (whiteboard)
* Επισημειώσεις (annotate)
* Χωρισμός σε ομάδες (breakout sessions)
* Chat
* Emoticons

## Ασύγχρονης διδασκαλίας:

## Πλατφόρμα ασύγχρονης διδασκαλίας e-class

* Τοίχος
* Ανακοινώσεις
* Γραμμή μάθησης
* Κουβεντούλα

Πλατφόρμα ασύγχρονης διδασκαλίας e-me

* Τοίχος
* E-me files
* E-me assignments
* E-me content:
* Δοκίμιο (Essay)
* Συμπλήρωση κενών (Fill in the blanks)
* My photodentro

## 

## Βασική Ροή Σεναρίου

Πλαίσιο Υλοποίησης

Το παρόν διδακτικό σενάριο υλοποιείται με τη μορφή εξ αποστάσεως δραστηριοτήτων, οι οποίες ανατίθενται στους μαθητές και στις μαθήτριες και εκπονούνται σύγχρονα μέσω της πλατφόρμας σύγχρονης εκπαίδευσης webex και ταυτόχρονη χρήση των πλατφορμών ασύγχρονης εκπαίδευσης e-class και e-me. Στόχος είναι η ενεργοποίηση γνωστικών, κοινωνικών και ψυχοκινητικών δεξιοτήτων των μαθητών/τριών.

## Χρησιμοποιούμενα εργαλεία/μέσα

***Πλατφόρμα σύγχρονης διδασκαλίας webex***

* *Σύγχρονη τηλεσυνεργασία με χρήση του webex*
* *Διαμοιρασμός εγγράφου (share file)* 
  + παρουσίαση λήμματος σε λεξικό
* *Διαμοιρασμός οθόνης (share screen)*
  + παρουσίαση εικόνας για αφόρμηση
* *Επισημειώσεις (annotate)* 
  + ατομική δραστηριότητα
* *Χωρισμός σε ομάδες (breakout sessions)*
  + εκπόνηση ομαδικών δραστηριοτήτων
* *Chat*
  + Ιδεοθύελλα (brainstorming) για αφόρμηση
* *Emoticons*
  + μη λεκτική επικοινωνία, έκφραση συναισθημάτων/ αντιδράσεων

***Πλατφόρμα ασύγχρονης διδασκαλίας e-class***

* *Τοίχος*
  + ανάρτηση εργασιών, σχολιασμός, αξιολόγηση
* Κουβεντούλα
  + σχολιασμός, συζήτηση
* *Ανακοινώσεις*
  + ανακοινώσεις σχετικά με το μάθημα
* *Γραμμή μάθησης*
  + ροή ασύγχρονων προαιρετικών δραστηριοτήτων

***Πλατφόρμα ασύγχρονης διδασκαλίας e-me***

* *Τοίχος*
* Ανάρτηση ατομικής εργασίας
* *E-me assignments*
* Ομαδική εργασία, γραφή κειμένου
* *E-me content:*
* *Συμπλήρωση κενών (Fill the blanks)*
  + Ατομική εργασία
* *Γραφή κειμένου (Essay)*
* Ομαδική εργασία

***Εξωτερικοί Σύνδεσμοι***

* *Διαδραστικά σχολικά βιβλία*
* <http://ebooks.edu.gr>
* *Πύλη για την ελληνική γλώσσα*
* <https://www.greek-language.gr>
* *Φωτόδενδρο*
* photodentro.edu.gr
* *Αρχείο Εθνικού Θεάτρου*
* https://www.n-t.archives.gr

## Χρονοπρογραμματισμός

|  |  |  |  |
| --- | --- | --- | --- |
| **Χρονοπρογραμματισμός** | **Δραστηριότητα** | **Περιγραφή** | **Εκπαιδευτικά μέσα** |
| **Φάση 1.**  **Αφόρμηση – Ενεργοποίηση ενδιαφέροντος**  (Διάρκεια: 7 λεπτά) | «Καλωσήρθατε στο θέατρο!» Δείτε την εικόνα και γράψτε στο chat την πρώτη λέξη που έρχεται στο μυαλό σας ακούγοντας τη λέξη «θέατρο». Γιατί αυτή τη λέξη; Σκεφτείτε και άλλες λέξεις που έχουν σχέση με το θέατρο και γράψτε τις στον πίνακα. | Οι μαθητές μπαίνοντας στην εικονική αίθουσα βλέπουν το μήνυμα του εκπαιδευτικού στο chat και την εικόνα και προχωρούν σε ιδεοθύελλα (brainstorming) στο chat. Ο εκπαιδευτικός μεταφέρει τις λέξεις στον ασπροπίνακα και ρωτάει γιατί έγραψαν αυτή τη λέξη. Στη συνέχεια οι μαθητές παίρνουν τον λόγο και αιτιολογούν την απάντησή τους με βάση εμπειρίες και βιώματα. Γράφουν και άλλες λέξεις στον πίνακα. | Webex:   * Διαμοιρασμός οθόνης (share screen) * Chat * Ασπροπίνακας (white board) * Επισημειώσεις (Annotate)   E-class   * Τοίχος * Κουβεντούλα |
| **Φάση 2.**  **Παρουσίαση – Ερευνητική Εστίαση**  (Διάρκεια: 8 λεπτά) | **Ατομική Δραστηριότητα**  Χρησιμοποιώντας διαφορετικά χρώματα υπογραμμίστε στο διαμοιρασμένο κείμενο, τις σημασίες της λέξης «θέατρο». Επιλέξτε μια σημασία και με αυτή γράψτε μια πρόταση που θα αναρτήσετε στον τοίχο της e-me. Όσοι θέλετε, μπορείτε να αναζητήσετε βοήθεια στο Λεξικό της Κοινής Νεοελληνικής στην Πύλη για την Ελληνική Γλώσσα. | Ο εκπαιδευτικός έχει διαμοιράσει έγγραφο (το λήμμα «θέατρο») από το *Ερμηνευτικό Λεξικό της Νέας* Ελληνικής ή το έχει αναζητήσει μαζί με τους μαθητές του.Οι μαθητές διαβάζουν σιωπηρά τις σημασίες της λέξης και υπογραμμίζουν με διαφορετικό χρώμα καθεμιά. Στη συνέχεια διαλέγουν μια σημασία και γράφουν μια πρόταση που αναρτούν στον τοίχο της e-me. Όσοι επιθυμούν, αναζητούν την Πύλη για την Ελληνική Γλώσσα στο σύνδεσμο που έχει αναρτήσει ο εκπαιδευτικός στον τοίχο της e-me ή στο chat της webex. | Webex:   * Διαμοιρασμός εγγράφου (share file) ή share browser * Annotate * Chat   E-me:   * Τοίχος   Εξωτερικοί σύνδεσμοι:   * Διαδραστικό Σχολικό βιβλίο   <http://ebooks>.edu.gr/books   * Πύλη για την Ελληνική Γλώσσα   <https://www.greek>- language.gr |
| **Φάση 3.**  **Ομαδικές δραστηριότητες**  (*Διάρκεια*: 20 λεπτά) | **Ομαδικές δραστηριότητες (5-6 ατόμων)**  1η Δραστηριότητα: Ανοίξτε τα Αρχεία της e-me και διαβάστε το ποίημα που αντιστοιχεί στον αριθμό της ομάδας σας. Συζητήστε τις εντυπώσεις σας. Εντοπίστε τις λέξεις που αναφέρονται στο θέατρο. Ενώστε τις δυνάμεις σας, βοηθήστε ο ένας τον άλλο, συνεργαστείτε δημιουργικά και καταλήξτε στη συγγραφή ενός πεζού κειμένου ή ποιήματος χρησιμοποιώντας τις ως λέξεις κλειδιά στο essay της e-me.  2η Δραστηριότητα: Αναζητήστε εικόνες ή σκίτσα στο διαδίκτυο που να σχετίζονται με το θέατρο και να μπορούν να συνδυαστούν με το κείμενο της ομάδας σας. Αναρτήστε τα στον τοίχο της e-me. | Οι μαθητές χωρίζονται σε 4 ομάδες (5-6 ατόμων). Κάθε ομάδα έχει έναν αριθμό 1-4 και τον host της. Ο εκπαιδευτικός έχει ανεβάσει 4 αρχεία (1,2,3,4) στα Αρχεία της e-me με 4 ποιήματα που έχουν ως θέμα το θέατρο (Μ. Στασινόπουλος, Το θέατρο/ Τ. Μωραϊτίνης, Θεατρίνοι/ Λ. Πορφύρας, Το θέατρο/Γ. Σεφέρης, Θεατρίνοι, Μ.Α.) Οι μαθητές ανταλλάσσουν απόψεις και εντυπώσεις. Εντοπίζουν τις λέξεις του ποιήματος που είναι σχετικές με το θέατρο. Χρησιμοποιώντας τις ως λέξεις-κλειδιά συνθέτουν ένα κείμενο (κείμενο της ομάδας) ή ποίημα στο essay της e-me content ή στο e-me assignments (δημιουργική γραφή). Ο εκπαιδευτικός μπαίνει στα εικονικά δωμάτια, για να ενισχύσει την προσπάθεια κάθε ομάδας και να επιλύσει απορίες.  Η κάθε ομάδα περιηγείται στο διαδίκτυο, εντοπίζει εικόνες και τις εισάγει στο κείμενό της με αποτέλεσμα ένα πολυτροπικό κείμενο. | Webex:   * Breakout sessions   E-me:   * E-me files * Essay * E-me assignments * Τοίχος   Διαδίκτυο:   * Αναζήτηση εικόνων/σκίτσων |
| **Φάση 4**.  **Αξιολόγηση**  (Διάρκεια: 10 λεπτά) | Aξιολογήστε την εργασία των άλλων ομάδων γράφοντας σχόλια και παρατηρήσεις στον *Τοίχο*. Πηγαίνετε στην e-me content (Fill in the blanks) και συμπληρώστε τα κενά με τις λέξεις που σας δίνονται. Αξιολογήστε την προσπάθειά σας. | Επιστροφή στην ολομέλεια. Ο host κάθε ομάδας γίνεται presenter και παρουσιάζει το κείμενο που ήδη έχει αναρτηθεί στον τοίχο. Οι μαθητές αξιολογούν την εργασία των άλλων ομάδων με σχόλια και παρατηρήσεις (ετεροαξιολόγηση).  Ο εκπαιδευτικός παρέχει ανατροφοδότηση και αξιολογεί τη συμμετοχή των μαθητών στις δραστηριότητες (*chat*, *τοίχος*) Ο εκπαιδευτικός δίνει άσκηση Fill in the blanks στον τοίχο της e-me που φροντίζει να περιέχει πλούσιο λεξιλόγιο για το θέατρο (συντελεστές, χώροι, αντικείμενα) ώστε να αξιολογηθούν και ατομικά οι μαθητές. Τέλος αξιολογεί τον εαυτό του. | Webex:   * Τηλεσυνεργασία * Αλλαγή ρόλου * Chat   E-me   * E-me content: Fill in the blanks * Τοίχος |
| **Φάση 5.**  **Αναστοχασμός - Ανακεφαλαίωση**  (Διάρκεια: 5 λεπτά) | Αξιοποιήστε τα *emoticons* της webex για να δηλώσετε τα συναισθήματά σας μετά το σημερινό μάθημα. Γράψτε στο chat ποια λέξη απ’ όσες είχατε την ευκαιρία να γνωρίσετε σήμερα θα κρατούσατε σχετικά με το θέατρο. Στην οθόνη ξανά η εικόνα της αφόρμησης. Και τώρα φεύγουμε από το θέατρο. Ή μήπως όχι; Αν θέλουμε να συνεχιστεί το σημερινό ταξίδι, ας επιστρέψουμε, όποτε έχουμε ελεύθερο χρόνο, σε διάφορα παιχνίδια κι ας δούμε και μια παράσταση! | Σε μια προσπάθεια αποφόρτισης, γίνεται χρήση των emoticons. Ο εκπαιδευτικός προσπαθεί να εκμαιεύσει τη λέξη από κάθε μαθητή και να συμμετέχουν όλοι ενεργά.  Σε μια προσπάθεια μεταγνώσης ως συνέχεια της μιας ώρας σύγχρονης διδασκαλίας οι μαθητές καλούνται σε διάφορες δραστηριότητες (κρυπτόλεξο, αντιστοίχιση, σταυρόλεξο) στο photodentro σε χρόνο που οι ίδιοι θα επιλέξουν και, εφόσον το επιθυμούν, να επισκεφτούν το αρχείο παραστάσεων του Εθνικού Θεάτρου και να επιλέξουν μια παράσταση που θα ήθελαν να δουν. Έχουν αναρτηθεί στον τοίχο της e-me και στο chat οι σχετικοί σύνδεσμοι, ενώ δίνονται οδηγίες στις ανακοινώσεις, στον τοίχο και στη γραμμή μάθησης της e-class. | Webex:   * Τηλεσυνεργασία * Διαμοιρασμός οθόνης (share screen) * Emoticons * Chat   E-class   * Γραμμή μάθησης * Ανακοινώσεις * Τοίχος   E-me   * Τοίχος * My photodentro   Εξωτερικοί σύνδεσμοι:   * Photodentro.edu.gr |

## https://docs.google.com/drawings/u/0/d/s6pOCU8QBU8-mMZs-5hQNtQ/image?w=710&h=10&rev=1&ac=1&parent=1v2JmNdkXXVojQmiMkEGouDwVmfAA7unKΟδηγίες για την υλοποίηση του σεναρίου

Για την υλοποίηση του παρόντος σεναρίου απαιτείται μια πολύ καλή προετοιμασία από τον εκπαιδευτικό και πολύ προσεκτική οργάνωση κάθε φάσης του. Θα πρέπει να λάβει υπόψη τις ιδιαιτερότητες της τάξης του και να προσαρμόσει τις δραστηριότητες τόσο στα ενδιαφέροντα όσο και στις δυνατότητες και τις ανάγκες των μαθητών του, ώστε να αποφύγει μια στείρα διδασκαλία και να καταφέρει να κινητοποιήσει κάθε κύτταρο των μαθητών. Μπορεί κάλλιστα να στηριχτεί στην αξιοποίηση βιωμάτων και εμπειριών των μαθητών αλλά και να τους προσφέρει ποικίλα ερεθίσματα μυώντας τους στον κόσμο της τέχνης και ευαισθητοποιώντας τους απέναντι στην ιδιαίτερη τέχνη του θεάτρου. Το θέμα είναι ιδιαίτερα ελκυστικό και, αν συνδυαστεί με τεχνικές ανάπτυξης της κριτικής και δημιουργικής σκέψης και συνεργατικές στρατηγικές διδασκαλίας, μπορεί να έχει εκπληκτικά αποτελέσματα.

Βεβαίως, όπως ήδη ειπώθηκε, απαιτείται ένας προσεκτικός σχεδιασμός, βήμα-βήμα, στηριζόμενος στις αρχές της διαφοροποιημένης διδασκαλίας, το γνωστικό επίπεδο και τα κοινωνικοπολιτισμικά χαρακτηριστικά των μαθητών του. Απαιτείται επίσης πολύ προσεκτική διαχείριση του χρόνου και τήρηση του χρονοδιαγράμματος κάθε φάσης, ώστε να ολοκληρωθούν όλες οι προβλεπόμενες. Δεν πρέπει σε καμιά περίπτωση να χαθεί χρόνος από τεχνικά προβλήματα που μπορούν να ρυθμιστούν από πριν.

Προτιμήθηκε η υλοποίηση του σεναρίου σε σύγχρονη διδασκαλία (webex) για να υπάρχει ενεργός συμμετοχή των μαθητών και ζωντανή συνεργασία μεταξύ τους που θα δημιουργήσει ένα θετικό κλίμα. Δεδομένου του ότι κάποιοι μαθητές χειρίζονται καλύτερα τη μια πλατφόρμα ασύγχρονης εκπαίδευσης και κάποιοι την άλλη (e-class, e-me), όλες οι εκφωνήσεις των δραστηριοτήτων καλό είναι να αναρτώνται και στον τοίχο της e-me και σ’ εκείνον της e-class ως ανακοινώσεις ή ως γραμμή μάθησης, για να υπάρχει ροή του μαθήματος και να μπορούν να αναρτούν και οι μαθητές σχόλια και εργασίες αλλά και να ανατροφοδοτείται η ομάδα. Σε κάθε βήμα υπάρχει ανατροφοδότηση από τον εκπαιδευτικό και αξιολόγηση σε ατομικό (ασκήσεις, εργασίες) όσο και σε ομαδικό επίπεδο (συζήτηση, σχολιασμός, συνεργασία) που κορυφώνεται στη φάση της Αξιολόγησης. Καλό είναι -απαραίτητο και αναγκαίο θα λέγαμε- να κάνει και ο εκπαιδευτικός τη δική του αξιολόγηση ανάλογα με την επιτυχία του σεναρίου, σταθμίζοντας τα υπέρ και τα κατά.

Σημαντικό είναι να κρατηθεί αμείωτο το ενδιαφέρον των μαθητών σε όλες τις φάσεις και να ενθαρρυνθεί η συμμετοχή τους και η χρησιμοποίηση όλων των εργαλείων και πόρων που παρέχει η εξ αποστάσεως εκπαίδευση. Σημαντικότερο όμως είναι να ευαισθητοποιηθούν οι μαθητές μέσω της γλώσσας ως φορέα πολιτισμού απέναντι σ’ έναν χώρο τέχνης, το θέατρο, ανασύροντας δικά τους βιώματα και εμπειρίες και αναζητώντας νέα. Γι’ αυτό στο τέλος του αναστοχασμού προτείνονται δραστηριότητες ως ένα είδος μεταγνώσης, ενώ έχει προηγηθεί και η έκφραση των συναισθημάτων τους. Με αυτό τον τρόπο η διδασκαλία του λεξιλογίου μπορεί από μια στείρα απαρίθμηση και καταγραφή λέξεων να μετατραπεί σε πρόκληση-πρόσκληση για δημιουργική γραφή αλλά και γόνιμη θέαση και μέθεξη στη θεατρική πράξη.